Combocerus

Combocerus er en slekt av kjukebiller. De aller fleste artene lever av sopp som vokser på død ved, særlig fruktlegemene til kjuker (Polyporaceae).

Utseende 
En liten, avlangt-oval, blank og glatt, for det meste brunrød kjukebille, dekkvingene svarte med to par brunrøde flekker, et ved roten og et i spissen. Antennene er nokså lange, jevnt utvidet mot spissen med en svakt antydet, tre-leddet klubbe. Pronotum er trapesformet, gasnke kraftig punktert. Dekkvingene har rader av ganske fine punkter.

Levevis 
De aller fleste er soppetere, men det finnes noen få arter som lever på planter og muligens spiser pollen. Mesteparten av artene er knyttet til sopper som vokser på død ved, og denne gruppen kan derfor være truet av skogbruk som reduserer mengden av død ved i skogen. Både voksne og larver kan finnes på fruktlegemer av ulike slags sopper, under barken på døde, soppbefengte trær og i råtten ved. En del av artene er ikke flygedyktige, og har derfor svært dårlig spredningsevne. Dette gjør dem sårbare for lokale endringer.
I alle fall noen av artene har yngelpleie, der en av foreldrene passer på larvene.

Utbredelse 
Arten er utbredt i Europa, inkludert Norge (Østfold). I Norge er den bare funnet et par ganger, på Hvaler og i Sarpsborg, og den er vurdert som sterkt truet (EN) i den norske rødlisten fra 2021

Systematisk inndeling  

 Ordenen biller, Coleoptera
 Underordenen Polyphaga
 Gruppen (infraorden) Cucujiformia
 Overfamilien glans- og flatbiller, Cucujoidea
 Familien kjukebiller, Erotylidae
 Underfamilien Erotylinae
 Stammen småkjukebiller, Dacnini Arrow, 1925
 Slekten Combocerus Bedel, 1868 
 Combocerus glaber (Schaller, 1783) - finnes i Norge

Referanser

Kilder 
 Silfverberg, H. 1992. Enumeratio Coleopterorum Fennoscandiae, Daniae et Baltiae (liste over Nordens biller). Helsinki.

 Skelley, P.E. 2001. Pleasing fungus beetles of North America. Family Erotylidae (med bilder av mange slekter).

Eksterne lenker 
 

Biller formelt beskrevet i 1783
Dyr formelt beskrevet av Ernest Marie Louis Bedel
Dyr formelt beskrevet av Johann Gottlieb Schaller
Kjukebiller